b"\n_START_ARTICLE_\nFruitera\n_START_SECTION_\nContext art\xc3\xadstic\n_START_PARAGRAPH_\nFruitera \xc3\xa9s un motiu extret de l'oli Personatge amb fruitera, que l'artista despr\xc3\xa8n per dedicar-li una composici\xc3\xb3 pr\xc3\xb2pia. El tema de la natura morta l'interessa des de fa anys i, en el futur, l'explota exhaustivament fins al punt que hom pot afirmar que ha estat un dels artistes que m\xc3\xa9s ha treballat aquest g\xc3\xa8nere.\n_START_SECTION_\nDescripci\xc3\xb3\n_START_PARAGRAPH_\nEstil\xc3\xadsticament, \xc3\xa9s una bella recapitulaci\xc3\xb3 de les lli\xc3\xa7ons cubistes que des de feia temps dominaven la seua obra, per b\xc3\xa9 que ha perdut l'hermetisme dels anys precedents i presenta una textura i una crom\xc3\xa0tica m\xc3\xa9s sensuals que la converteixen en una pintura m\xc3\xa9s emotiva. La fruita t\xc3\xa9 un tractament m\xc3\xa9s naturalista que la resta del quadre. Les tonalitats cremoses dominen la composici\xc3\xb3, que es refor\xc3\xa7a amb grisos i blancs bruts contrastats en alguns indrets amb negres, vermells, verds i blancs._NEWLINE_Fou donat per l'artista al Museu Picasso de Barcelona l'any 1970."